П Р Е С С Ъ О Б Щ Е Н И Е

Районен съд – Враца одобри споразумение с наказание за двама мъже от Полша, извършили хулиганство

Районен съд – Враца днес в късния следобед одобри споразумение, постигнато между Районна прокуратура – Враца и защитата на обвиняемите М. К. и Р. Т. - и двамата полски граждани. Те са се признали за виновни в това, че на 12.04.22 г. на главен път Е-79, с посока на движение от Монтана към Враца, в района на „Железния мост“, при управление на влекачи с прикачени ремаркета, са извършили непристойни действия, грубо нарушаващи обществения ред и изразяващи явно неуважение към обществото. С одобреното споразумение, за това престъпление, на двамата обвиняеми е наложено наказание от по три месеца „лишаване от свобода“, чието изпълнение ще бъде отложено за изпитателен срок от три години. На двамата е наложено и наказание „лишаване от правото на управление на МПС“ за срок от по три месеца. Те ще платят и направените разноски по делото.

Определението на Районен съд – Враца е окончателно и има последиците на влязла в сила присъда.

„Връзки с обществеността“ 15.04.2022 г.